b'\n_START_ARTICLE_\nBranchinecta brushi\n_START_SECTION_\nOdkritje\n_START_PARAGRAPH_\nTipski primerek je 13. decembra leta 1988 odkril Charles F. Brush, ki je posku\xc5\xa1al dose\xc4\x8di rekord v najvi\xc5\xa1jem potopu. Potop je izvedel v majhnem vodnem bazenu v bli\xc5\xbeini vrha stratovulkana Cerro Paniri v \xc4\x8cilu na nadmorski vi\xc5\xa1ini 5930 metrov_NEWLINE_Brush je neznano vrsto rakov na\xc5\xa1el z nekaj drugimi primerki \xc5\xbeivali v jezeru, ki je bilo pokrito s 5\xc2\xa0cm ledu. Najdeni primerki so bili skoraj 20 let shranjeni v 70% etanolu v naravoslovnem muzeju Peabody ter v institutu Smithsonian. Leta 2010 so primerke ponovno preu\xc4\x8dili in jih spoznali za novo vrsto, ki so jo po najditelju poimenovali brushi.\n_START_SECTION_\nOpis\n_START_PARAGRAPH_\nSamci so dolgi od 10\xe2\x80\x9316\xc2\xa0mm, samice pa le med 9 in 13\xc2\xa0mm. Branchinecta brushi velja skupaj z  vrsto Boeckella palustris, ki so jo odkrili v istem bazenu, za najvi\xc5\xa1je \xc5\xbeive\xc4\x8do vrsto rakov na svetu.'